ભારત સરકારમાં પહેલાં રેવન્યુ અને પછી ફાયનાન્સ સેક્રેટરીના પદ પર રહેલા હસમુખ અઢિયા એ વડાપ્રધાન નરેન્દ્ર મોદીના ખાસ ઓફિસર છે. તેમના સમયમાં જ નોટબંધી અને જીએસટીનો અમલ થયો છે. તેઓ જો ગુજરાતમાં હોત તો ચીફ સેક્રેટરી બની શક્યા હોત પરંતુ તેમણે દિલ્હી પોસ્ટીંગ પસંદ કર્યું છે જે ચીફ સેક્રેટરીની સમકક્ષ કહી શકાય છે. ગુજરાત કેડરના આઠ સિનિયર આઇએએસ ઓફિસરો 2018માં વયનિવૃત્ત થઇ રહ્યાં છે જેમાં સેન્ટ્રલ ડેપ્યુટેશનના બે અધિકારી રીટા તેવટીયા (જુલાઇ) અને હસમુખ અઢિયા (નવેમ્બર)નો પણ સમાવેશ થાય છે. ગુજરાતમાં ફરજ બજાવતા અને હોમ ડિપાર્ટમેન્ટની જવાબદારી છે તેવા એમ.એસ.ડાંગુર (જુલાઇ) પણ ફરજનિવૃત્ત થાય છે. એ ઉપરાંત કે.ડી.ચંદનાની અને એચ.આર.સુથાર- ફેબ્રુઆરીમાં આર,જી,ભાલેરા- જૂનમાં એસ.બી.રાવલ અને કે.બી.ઉપાધ્યાય- મેમાં વયનિવૃત્ત થાય છે. આ આઠ ઓફિસરોમાં બે અધિકારી એવા છે કે જેમને નિવૃત્તિ પછી પણ પોસ્ટીંગ મળી શકે છે.